Narodna skupština
20161221

Ponavljam, neuređenost ove materije nije u tome što mi ne želimo da uredimo naše zgrade, ne želimo da uredimo objekte u kojima živimo, već je isključivo razlog što nemamo sredstava. Ne postoje novčana sredstva kod građana Republike Srbije za sprovođenje ovakvih naloga i ovakvih zamisli zakonodavca i mi to ne možemo da priuštimo. Molim vas, nemojte da kažnjavate građane Srbije zbog toga što su imali 26 veoma teških godina, što nemamo poslove, što ako imamo poslove nismo adekvatno plaćeni za te poslove i što nismo u stanju da sve namete i obaveze koje vi propisujete uradimo, tako da pozivam da se izbaci prinudna uprava i organizator profesionalnog upravljanja. Ovaj amandman je u skladu sa tim.